**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1694-9/2020.

**135/2020.**

**HATÁROZAT**

 - **veszélyhelyzetben átruházott hatáskörben meghozott döntésről** -

 **a Tiszavasvári-Szorgalmatos Szennyvíz - Közmű Tulajdonközösség megszüntetésével**

 **kapcsolatos döntésről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. Döntök arról, hogy a 105/2020.(V.28.) PM. határozatban megjelölt, a Tiszavasvári-Szorgalmatos Szennyvíz - Közmű Tulajdonközösség megszüntetésének kezdeményezésével kapcsolatos egyeztetés határidejét tekintettel arra, hogy a Hajdúkerületi és Bihari Víziközmű Szolgáltató Zrt. (továbbiakban: Zrt.) közgyűlése a Zrt. további működéséről mai napig nem határozott - meghosszabbítom.

A közgyűlés döntésének meghozatala után, annak ismeretében, fogom megvizsgálni a Tiszavasvári-Szorgalmatos Szennyvíz - Közmű Tulajdonközösség megszüntetésének lehetőségét.

1. Jelen döntésről tájékoztatom Szorgalmatos Község Önkormányzatát 2020. december 4. napjáig.

**INDOKOLÁS**

A 105/2020.(V.28.) PM. határozatban Tiszavasvári Város Önkormányzata Képviselő-testülete helyett átruházott hatáskörben eljárva a Tiszavasvári-Szorgalmatos Szennyvíz - Közmű Tulajdonközösség megszüntetésének kezdeményezésével kapcsolatos egyeztetés határidejét 2020. december 31. napjáig meghosszabbítottam. A Hajdúkerületi és Bihari Víziközmű Szolgáltató Zrt. további működéséről a Zrt. közgyűlése döntést a Tiszavasvári-Szorgalmatos Szennyvíz - Közmű Tulajdonközösség megszüntetésének kezdeményezésével kapcsolatos egyeztetés határidejének legutóbbi módosítása (2020. május 28.) óta nem hozott, így az egyeztetés határidejének meghosszabbítása indokolt. Az igazgatóság által kidolgozott javaslatban foglaltak ismeretében lesz lehetőség a Tiszavasvári-Szorgalmatos Szennyvíz - Közmű Tulajdonközösség megszüntetésével kapcsolatos döntést meghozni tekintettel arra, hogy a tulajdonközösség megszüntetése a Zrt-vel fennálló bérleti-üzemeltetési szerződést is érinti. A Zrt. további működésével kapcsolatos döntés kihatással lehet a tulajdonközösség megszüntetésének kezdeményezésére.

Fentiek alapján a döntés meghozatalának határidejeként a Zrt. további működéséről való közgyűlési döntést követő későbbi időpont került meghatározásra.

Magyarország Kormánya a veszélyhelyzet kihirdetéséről szóló **478/2020. (XI.3.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. november 26.

 **Szőke Zoltán**

 **polgármester**